পৃথিৱীৰ পুনঃ একত্ৰীকৰণ - মূল লেখকঃ পাওলো কয়েলহো - অনুবাদঃ ছা-হা-বা হাৰ্টি । Xahitya.Org\nপৃথিৱীৰ পুনঃ একত্ৰীকৰণ - মূল লেখকঃ পাওলো কয়েলহো - অনুবাদঃ ছা-হা-বা হাৰ্টি\nদেউতাকে পত্ৰিকা এখন পঢ়াবলৈ চেষ্টা কৰি আছিল, কিন্তুু তেখেতৰ সৰু ল'ৰাজনে নানাভাৱে তেওঁক বিৰক্ত কৰি আছিল। অৱশেষত দেউতাক একেবাৰে ক্লান্ত হৈ গ'ল, তেখেতে পত্ৰিকাৰ পাত এখিলা ফালি পৃথিৱীৰ মানচিত্ৰ এখন আঁকিলে আৰু কেইবাটাও টুকুৰা কৰি ল'ৰাজনৰ হাতত তুলি দি ক'লে- লোৱা, তুমি কৰিব পৰাকৈ কিবা এটা মই বিচাৰি পাইছো। মই তোমাক পৃথিৱীৰ এখন মানচিত্ৰ দিছো। ইয়াক ভালদৰে সজাই মোৰ ওচৰত লৈ অহা।\nমানচিত্ৰখন সজাবলৈ ল'ৰাজনৰ গোটেই দিন লাগি যাব বুলি নিশ্চিত হৈ তেখেত আকৌ পত্ৰিকা পঢ়া আৰম্ভ কৰিলে। কিন্তুু মাত্ৰ পোন্ধৰ মিনিটৰ ভিতৰত ল'ৰাজনে হাতত মানচিত্ৰখন লৈ আহিল। দেউতাকে অবাক হৈ সুধিলে " তোমাৰ মায়ে কেতিয়া ভূগোল শিকালে? " সামান্য দ্বিধাগ্ৰস্ত হৈ ল'ৰাজনে উত্তৰ দিলে। আচলতে নাজানো মই কি কৰিলো। তুমি দিয়া মানচিত্ৰৰ সিপিঠিত এজন মানুহৰ ছবি আছিল, মই মাথোঁ মানুহজনৰ ছবিখন জোৰা দিছোঁ আৰু একেলগে পৃথিৱীৰ মানচিত্ৰখনো জোৰা লাগি গ'ল। ■■\nনাৰীয়ে কিয় কান্দে? (অঞ্জল বৰা)\nযি আপোনাক ভাল পায়, তেওঁৰ বাবে আপুনি সদায় মূল্যৱান(মূল উত্স-Akramulla Syed, অনুবাদ- অঞ্জল বৰা )
